EkBass/fiwiki-20250220-pages-articles huggingface dataset:
Ikaris

Ikaris on Marvel-kustantamon supersankari ja ikuisten rodun edustaja. Ikariksen ensiesiintyminen tapahtui Eternals-lehden numerossa 1 (1976). Hahmon loi Jack Kirby. == Historia == Ikaris syntyi 20 000 vuotta sitten Polariassa, joka tunnetaan nykyään Siperiana. Ikaris on kuuluu ikuisten rotuun. Hänen vanhempansa olivat ikuiset nimeltään Tulayn ja Virako. Ikariksen äiti, Tulayn kuoli pojan ollessa vasta 300-vuotias. Ikaruksen todellinen nimi on arvoitus. Todellisen nimensä Ikaris valitsi pojalleen tapahtuneen onnettomuuden vuoksi. Satoja vuosia sitten, taistellessaan muinaisessa Kreikassa deviaaneja vastaan, Ikaris tapasi kuolevaisen naisen, jolle siitti pojan, Ikaruksen. Ikarus rakasti lentämistä isänsä kanssa korkealla taivailla. Tuohon aikaan ikuiset rakensivat Ikarukselle mekaaniset siivet, joilla poika pystyi lentämään omin päin. Ikariksen taistellessa deviaaneja vastaan, nuori Ikarus lensi liian korkealle siipiensä kanssa ja menettää tajuntansa yläilmakehän hapenpuutteen vuoksi. Niin Ikarus putosi kuolemaansa. Ikaris suri raskaasti poikaansa ja otti nimekseen Ikaris poikansa muistoksi. Celestiaalien tehdessä toisen ristiretkensä Maahan, olennot upottivat Lemurian mantereen turmeltuneiden deviaanien vuoksi. Ikarus toimi tällöin ihmisten hyväksi, ohjaten heitä turvaan valtavan katastrofin tieltä. Tarinat muovautuivat aikojen saatossa ja ihmiset muistivat Ikaruksen myöhemmin lintuna. Niin Marvel-universumissa Nooan maata etsivä kyyhkynen oli todellisuudessa Ikaris. == Muissa medioissa == === Elokuva === * Ikaris esiintyy vuonna 2021 Marvel Cinematic Universeen sijoittuvassa elokuvassa Eternals. Hahmoa näyttelee Richard Madden. Ikaris on ikuisten voimakkain taistelija ja Sersin entinen aviomies. Hän kuuli 2 500 vuotta sitten Ajakilta ikuisten todellisesta tehtävästä edesauttaa uuden celestiaalin Tiamutin ilmestymisessä Maan sisältä. Mutta kuukausia Avengers: Endgamen tapahtumien jälkeen Ajak vastustaa Maan ja ihmiskunnan uhraamista, jolloin celestiaaleille uskollinen Ikaris tapattaa Ajakin jättämällä tämän Alaskan jäätiköiltä vapautuneiden deviaanien armoille. Kun muut ikuiset yrittävät myös estää Tiamutin ilmestymisen, Ikaris yrittää pysäyttää heidät, mutta luopuu aikeistaan huomatessaan, ettei tunteittensa vuoksi pysty tappamaan Sersiä. Ikaris ei pysty antamaan itselleen anteeksi, joten hän tekee kreikkalaisen mytologian Ikaruksen tarinan inspiroittamana itsemurhan lentämällä Aurinkoon. == Lähteet == Luokka:Marvel-universumin kosmiset olennot
Titus Bramble

thumb|right|Titus Bramble Titus Malachi Bramble (s. 21. heinäkuuta 1981 Ipswich) on englantilainen jalkapalloilija, joka edustaa Englannin Valioliigassa pelaavaa Sunderlandia. Hän on pelipaikaltaan puolustaja. Uransa Ipswichissä vuonna 1998 aloittanut Bramble siirtyi Newcastleen 7 miljoonalla punnalla heinäkuussa 2002. Hän on myös pelannut kaksi ottelua lainalla Colchester Unitedissa. Kesäkuussa 2007 Bramble siirtyi kolmivuotisella sopimuksella Wiganiin. 185-senttinen Bramble on pelannut Englannin alle 21-vuotiaiden jalkapallomaajoukkuessa 9 ottelua, joissa hän on tehnyt yhden maalin. Bramble on noussut useasti otsikoihin autolla hurjastelullaan, vuonna 2002 Newcastle jopa hyllytti hänet seitsemäksi viikoksi joukkueesta hurjastelun vuoksihttp://www.thesun.co.uk/article/0,,2-2006370442,00.html. 22\. syyskuuta 2010 Bramble pidätettiin raiskausepäilyjen takia.http://www.mtv3.fi/urheilu/futis/uutiset.shtml/arkistot/futis/2010/09/1191537 Hänet kuitenkin vapautettiin ilman syytteitä. Sen sijaan hänen veljensä, jalkapalloilija Tesfaye Bramble todettiin vuonna 2011 syylliseksi raiskaukseenBrother of footballer Titus Bramble guilty of rape ja tuomittiin neljän ja puolen vuoden vankeuteen.'Just because she goes back to your hotel, doesn't mean she wants sex': Judge jails brother of Premier League footballer for rape == Lähteet == Luokka:Englantilaiset jalkapalloilijat Luokka:Vuonna 1981 syntyneet Luokka:Elävät henkilöt
Fsck

fsck on järjestelmän ylläpidon työkaluohjelma Unixin kaltaisissa käyttöjärjestelmissä. Sen tarkoituksena on selvittää tiedostojärjestelmän eheys. Lyhenne tulee sanoista "file system check" tai "file system consistency check". Useimmiten fsck ajetaan järjestelmän käynnistyksen yhteydessä, jos tietokonetta ei ole sammutettu oikealla tavalla (esimerkiksi virtakatkon tai kaatumisen johdosta) ja tiedostojärjestelmiä ei irrotettu (umount) oikealla tavalla. Lisäksi fsck ajetaan tyypillisesti tietyn käyttökertamäärän välein. Useimmiten fsck toimii täysin ilman käyttäjän vuorovaikutusta, mutta vaikeissa tilanteissa fsck joutuu kysymään käyttäjältä toimenpiteitä. fsck:n tekemät toiminnot riippuvat tiedostojärjestelmän tyypistä. Useimmiten tärkeimpänä tehtävänä on vaurioituneen superblockin korvaus; mikäli superblock on käyttökelvoton, levyä ei voi käyttää, mutta superblockista on automaattisesti tallennettu varmuuskopioita jotka fsck voi palauttaa. Journaloivat tiedostojärjestelmät on suunniteltu siten, että fsck:lle ei jää kovin monia tehtäviä. Hakemiston rikkoontuessa tiedoston nimeä ei löydy. Tällöin fsck siirtää löytyneen rikkoontuneen tiedoston tiedostojärjestelmän juureen lost+found-kansioon ja nimeää sen siellä inode-numeron mukaan. lost+found luodaan yleensä jo tiedostojärjestelmää luotaessa, jotta sille ei tarvitse varata tilaa levyn ollessa rikki. Unix-käyttäjien slangissa fsckiä käytetään joskus kirosanana, koska fsck-ohjelmaan törmää useimmiten vaikeissa ongelmatilanteissa, ja nimi muistuttaa erästä englannin kielen kirosanaa. Microsoft Windows-järjestelmissä vastaava työkalu on nimeltään ScanDisk (vanhemmissa Windows- ja DOS-versioissa chkdsk). == Ongelmat == fsck:n käytössä on useita ongelmia: * vaatii useita käsittelykertoja tiedostojärjestelmälle eheyden varmistamiseksi * voi johtaa tiedon häviämiseen mutta metadata on aina oikein * vaatii yksityiskohtaista tietoa tiedostojärjestelmän toiminnasta, joka tekee fsck:n ylläpitämisestä ja toteuttamisesta vaikeaa * useiden käsittelykertojen johdosta fsck:n suorittaminen on erittäin hidasta == Lähteet == Luokka:Unix-ohjelmat
Alkio (täsmennyssivu)

Alkio voi tarkoittaa ainakin seuraavia: * alkio, aitotumainen eliö kehityksensä varhaisimmassa vaiheessa * alkio, matemaattisen joukon sisältämä objekti * Alkio-opisto, kansanopisto Jyväskylässä * sukunimenä: ** Jani Alkio (s. 1976), salibandymaalivahti ja urheiluselostaja ** Jyrki Alkio, toimittaja ** Kimmo Alkio (s. 1963), toimitusjohtaja ** Mikko Alkio (s. 1972), poliitikko ja valtiosihteeri ** Paavo Alkio (1902–1983), sotatuomari, Vaasan hovioikeuden presidentti ** Santeri Alkio (1862–1930), poliitikko, ministeri ja kirjailija, Maalaisliiton perustaja ** Tuulikki Alkio (1920–2007), toimittaja ja lehdistösihteeri. Luokka:Luettelot henkilöistä sukunimen mukaan
Juurrutushormoni

Juurrutushormoni on hormoni, jota käytetään kasvien pistokkaiden juurien muodostumisen edistämiseen. Nykyisin käytetään sekä kasvien omia luontaisia kasvihormoneita että synteettisiä hormoneita, kuten luontaista tai synteettistä auksiinia. Versojen kärjissä syntyvä auksiini saa kasvin solut laajenemaan ja jakautumaan. Luonnosta kerätty auksiini säilyy käyttökelpoisena vain lyhyen ajan. Tästä syystä on alettu valmistamaan synteettisiä auksiinivalmisteita, joita ovat IBA (indolyyli-3-voihappo) sekä NAA (naftaleenietikkahappo). Ne säilyvät paremmin kuin luonnon auksiini, mutta liukenevat veteen huonosti. Apuliuottimeksi tarvitaan alkoholia, mikä on kallista, tai näiden happojen kaliumsuoloja (KIBA ja KNA). Hormonia voidaan käyttää monella tapaa: pistokas kastetaan nopeasti voimakkaaseen hormoniliuokseen ennen multaan pistämistä, pistokkaita pidetään useita tunteja laimeassa liuoksessa, tai keskivahvaa liuosta ruiskutetaan kasvin lehdille. Hormonien liian lyhyt vaikutusaika kasvilla on tehoton kun taas liian pitkässä kestossa on yliannostuksen riski. Suurina määrinä kasvuhormonit ovat kasville myrkyllisiä. Hormonin vaikutus on pohjalämmön ohella merkittävä juurien muodostumiseen. Juurrutushormoni ei ole yleensä puutarhamyymälöiden hyllytavaraa. == Lähteet == Luokka:Kasvien lisääminen Luokka:Hormonit
Autumn Aurora

__NOTOC__ Autumn Aurora on ukrainalaisen black metal -yhtyeen Drudkhin toinen studioalbumi, joka julkaistiin 1. helmikuuta 2004. Musiikillisesti se on selkeämpi ja syntetisaattoripainotteisempi levy kuin yksikään muu yhtyeen tuotos. Albumin kannesta on ainakin kolme eri versiota: CD-, C-kasetti- ja vinyyliversioissa on kaikissa omat kantensa. Autumn Aurora on konseptialbumi, jonka teemana on kesän vaihtuminen syksyn ruskaan ja ensilumen tuloon. == Kappaleet == # # # # # # == Kokoonpano == * Roman Sajenko ja Thurios – kaikki instrumentit, poislukien rummut * Juri Sinitski – rummut == Arvostelut == * Imperiumi: 8/10 == Lähteet == == Aiheesta muualla == * Imperiumi.net-arvio * * Luokka:Vuoden 2004 albumit Luokka:Drudkhin albumit
Kalle Parviainen

Kalle Parviainen (s. 3. lokakuuta 1982 Kuopio) on suomalainen jalkapalloilija, joka edusti Veikkausliigassa Kuopion Palloseuraa, Valkeakosken Hakaa ja FC Interiä. 185 senttimetriä pitkä Parviainen aloitti uransa keskikentällä, mutta pelipaikka muuttui sittemmin hyökkääjän kautta keskuspuolustajaksi. Parviainen siirtyi Valkeakosken Hakaan kaudeksi 2006 Kuopion Palloseurasta, jossa hän oli edellisellä kaudella ollut joukkueensa paras maalintekijä tehtyään 26 Veikkausliigaottelussa 11 maalia.http://www.kups.fi/2005/tilastot/kausi2005.php Veikkausliigassa Parviainen pelasi ensi kerran kaudella 2001 KuPS:n riveissä, jolloin hänet valittiin myös vuoden liigatulokkaaksi. Kaudeksi 2011 Parviainen siirtyi FC Interiin mutta loukkaantumisten vuoksi hän ei juurikaan pelannut, ja kauden 2013 lopuksi hän ilmoitti päättävänsä pelaajauransa. Kaikkiaan Parviainen pelasi Veikkausliigassa 160 ottelua ja teki niissä 22 maalia. Ainoan A-maaottelunsa Parviainen pelasi Suomen maajoukkueessa 29. toukokuuta 2010 harjoitusottelussa Puolaa vastaan. == Lähteet == == Aiheesta muualla == * Kalle Parviainen FC Interin sivuilla * Parviaisen tiedot Veikkausliigan sivuilla Luokka:Suomalaiset jalkapalloilijat Luokka:Vuonna 1982 syntyneet Luokka:Elävät henkilöt
The Swan Road

__NOTOC__ The Swan Road (ukr. Лебединий шлях Lebedinij Šljah) on ukrainalaisen black metal -yhtyeen Drudkhin kolmas studioalbumi, joka julkaistiin 13. maaliskuuta 2005. Se on musiikillisesti yhtyeen aggressiivisin ja nopeatempoisin albumi johtuen entistä särisevimmistä kitaroista ja rumpalin lisääntyneestä blast beatin käytöstä. Lisäksi albumi on synkempi kuin muut Drudkhin levyt verratessa esimerkiksi Autumn Auroran iloisempaan tunnelmaan. The Swan Roadin sanoitukset ovat kaikki ukrainalaisen runoilijan Taras Ševtšenkon teoksia. == Kappaleet == # # # # # # # == Kokoonpano == * Roman Sajenko – kaikki instrumentit poislukien rummut * Thurios – kaikki instrumentit poislukien rummut * Juri Sinitski – rummut == Arvostelut == * Chronicles of Chaos: 9.5/10Chronicles of Chaos: Album review * Imperiumi: 7/10 == Lähteet == == Aiheesta muualla == * * * Swan Road, The Swan Road, The
Shadows Fall

Shadows Fall on vuonna 1995 perustettu metalcore -yhtye Massachusettsista, Yhdysvalloista. == Kokoonpano == === Nykyiset jäsenet === 2014-08-30 Turock Shadows Fall 27.jpg|Brian Fair, 2014 2014-08-30 Turock Shadows Fall 12.jpg|Paul Romanko, 2014 2014-08-30 Turock Shadows Fall 15.jpg|Matt Bachand, 2014 2014-08-30 Turock Shadows Fall 21.jpg|Felipe Roa, 2014 * Brian Fair - laulu * Jonathan Donais - kitara, taustalaulu * Jason Bittner - rummut * Paul Romanko - basso * Matt Bachand - kitara, taustalaulu === Entiset jäsenet === * Philip Labonte - laulu * Damien Mcpherson - laulu * David Geramain - rummut * Derek Kerswill - rummut ==Diskografia== * Somber Eyes to the Sky (1997) * Of One Blood (2000) * The Art of Balance (2002) * The War Within (2004) * Threads of Life (2007) * Retribution (2009) * Fire From the Sky (2012) == Muuta == Shadows Fall esiintyi The Black Crusade -kiertueen kanssa Suomessa 13. ja 14.12. 2007. Muut esiintyjät olivat Machine Head, Arch Enemy, DragonForce ja Trivium. Shadows Fallin kappale The Light That Blinds on julkaistu pelissä Guitar Hero 2 == Aiheesta muualla == * Viralliset kotisivut Luokka:Yhdysvaltalaiset metalcore-yhtyeet
Suomen Cup (jääkiekko)

Jääkiekossa on pelattu Suomen Cupia vuosina 1955–1958, 1964–1971Jääkiekkokirja 1991 ja 2017–2022. Eniten mestaruuksia on voittanut Imatran Ketterä, joka on juhlinut Suomen Cupin voittoa kolmesti. Cup palasi kilpailuohjelmaan syksyllä 2017. Siihen osallistuivat kaikki Mestistä ja Suomi-sarjaa pelaavat seurat sekä 27 II-divisioonan seuraa eli yhteensä 54 joukkuetta. ==Joitain tapahtumia== Vuonna 1955 8.3. pelattiin cupin välierät, joista finaaliin selvisivät Ilves kaatamalla HJK:n 3–5 ja TPS kukistamalla Hämeenlinnan Tarmon jatkoajan jälkeen 6–7. 13.3. TPS kukisti finaalissa Ilveksen lukemin 1–4 (0–1, 0–1, 1–2) Matti Sundelinin, Risto Aaltosen, Rainer Schreyn ja Aki Salosen maaleilla. Ilveksen ainokaisen teki 3. erässä Räshid Hakimsan. TPS oli mennyt 0–2 johtoon, kun Ilves kavensi, mutta TPS karkasi kuitenkin voittoon.https://sut.azurewebsites.net/1955/020255.html Vuonna 1957 Tappara voitti Suomen Cupin kukistettuaan loppuottelussa paikallisvastustaja Tampereen Pallo-Veikot murskaluvuin 8–0.Tapparan 50-vuotis historiikki: Kirvesrinnat s. 36 Tappara oli toki joutunut tiukoillekin kauden Suomen Cupissa, sillä maaliskuussa se oli voittanut TK-V:n koulukadun keinojäällä ainoastaan 4–3, koska joukkueen parhaimmisto oli samaan aikaan MM-kisoissa Moskovassa.Tapparan 50-vuotis historiikki: Kirvesrinnat s. 40 Vuonna 1956 TPS onnistui ensimmäisenä suomalaisena jääkiekkojoukkueena voittamaan tuplamestaruuden: Suomen mestaruus ja Suomen Cup -mestaruus samana vuonna. Mestis-kaudella 2018–2019 Ketterä onnistui voittamaan Mestis-mestaruuden ja Suomen Cupin. Vuonna 2019 Ketterä voitti Suomen Cupin toisen kerran peräkkäin kaataen Cup- finaalissa SaPKon Hartwall Arenalla lukemin 4-1. Näin TPS ja Ketterä ovat ainoat joukkueet, jotka ovat voittaneet Suomen Cupin kahtena peräkkäisenä kautena. Vuonna 2020 cupia ei järjestetty koronaviruspandemian vuoksi. Seuraavana vuonna Ketterä voitti cupin kolmannen kerran. Toistaiseksi viimeinen Suomen Cup pelattiin vuonna 2022, jolloin Kiekko-Espoo voitti finaalissa IPK:n. Vuoden 2023 kilpailu peruttiin useiden joukkueiden peruttua osallistumisensa, eikä cupia pelattu myöskään seuraavalla kaudella. ==Finaalit== vuosi mestari hopeaa tulos 1955 TPS Ilves 4–1 1956 TPS HITarmo 7–1 1957 Tappara TP-V 8–0 1958 Ilves SaiPa 3–2 1959– 1963 ei pelattu ei pelattu ei pelattu 1964 Lukko Tappara 3–2 1965 RU-38 SaiPa 3–2 1966 Reipas Tappara 8–6 1967 Ässät SaPKo 7–0 1968 Koo-Vee SaPKo 10–2 1969 Lukko Ilves 4–3 1970 HJK Jokerit 7–5 1971 Ilves SaiPa 10–2 1972– 2016 ei pelattu ei pelattu ei pelattu 2017 TUTO Hockey SaPKo 4–1 2018 Ketterä KeuPa HT 5–2 2019 Ketterä SaPKo 4–1 2020 ei pelattu ei pelattu ei pelattu 2021 Ketterä K-Espoo 2-1 2022 K-Espoo IPK 3-2 vl. == Lähteet == *
Lalibela

Lalibela on kaupunki pohjoisessa Etiopiassa, Amharan osavaltiossa. Vuonna 2012 siellä oli 21 343 asukasta. Kaupunki sijaitsee noin 2 500 metrin korkeudessa. Siellä on lentokenttä ja säännöllinen lentoyhteys Bahir Dariin, Gondariin ja Aksumiin sekä maan pääkaupunkiin Addis Abebaan, jonne matkaa kertyy maanteitse noin 700 kilometriä. == Kalliokirkot == Lalibela on pyhä kaupunki ja pyhiinvaelluskohde. Se on tunnettu basalttikiveen hakatuista kirkoistaan ja kappeleistaan, jotka ovat Unescon maailmanperintökohde. Kallioon kaiverrettuja suojelukohteita on 11 kappaletta. Kirkoista neljän seinät on hakattu kokonaan irti kalliosta. Kirkot ovat arkeologisten todisteiden perusteella rakennettu viidessä vaiheessa 700–1200-lukujen aikana. Kirkot jaetaan kahteen, Jordanjoen pohjois- ja eteläpuoliseen ryhmään. thumb|Kirkkoalueen kartta. *Pohjoiseen ryhmään kuuluu viisi kirkkoa: Biete Medhani Alem -kirkko (Vapahtajan talo), jonka uskotaan olevan maailman suurin monoliittikirkko. Lisäksi ryhmään kuuluvat Biete Mariam (Marian talo), Biete Maskal (Ristin talo), Biete Denagel (Neitsyiden talo) ja Biete Golgotha Mikael (Golgatan Mikaelin talo). *Myös Eteläinen ryhmä käsittää viisi kirkkoa: Biete Amanuelin, Biete Qeddus Mercoreusin, Biete Abba Libanosin, Biete Gabriel Raphaelin ja Biete Lehemin. *Yhdestoista, Biete Ghiorgis, on hieman erillään muista, mutta yhdistetty muihin kaivannoilla. == Lähteet == *Lalibelan kirkot UNESCOn sivuilla === Viitteet === == Aiheesta muualla == *Etiopian aarteet *Lalibela – City Carved from Legend Luokka:Etiopian kaupungit Luokka:Seulonnan keskeiset artikkelit Luokka:Amhara
Dzyanin kirja

Dzyanin kirja on väitetty ikivanha tiibetiläinen runomuotoon (stanza) kirjoitettu kirja, joka käsittelee mm. ihmiskunnan syntyä ja muinaisia tapahtumia. Teosofian perustajan Helena Blavatskyn mukaan Dzyanin kirja kuuluu maailman vanhimpiin käsikirjoituksiin, ja se on kirjoitettu vihittyjen pyhällä kielellä. Kirja toimii perustana Blavatskyn Salaiselle Opille, joka on yksi Teosofisen liikkeen tärkeimpiä teoksia. Blavatskyn mukaan Dzyanin kahteentoista runoon sisältyy useita satoja säkeitä. Salaisen Opin toisen osan alussa hän toistaa niistä 49. Dzyanin kirjan olemassaolosta ei ole muuta todistusaineistoa kuin Blavatskyn väitteet. ==Aiheesta muualla== * Salainen oppi - Dzyanin runot == Lähteet == * David and Nancy Reigle: Blavatsky's Secret Books, 1999, ISBN 0-913510-76-9 * http://www.blavatskyarchives.com/reiglecon.htm * H.P. Blavatsky - Salainen Oppi 2, 1973 Luokka:Teosofiset kirjoitukset Luokka:Vuoden 1875 kirjat
Fasil Ghebbi

Fasil Ghebbi on vanha linnoituskaupunki nykyisen Gondarin kaupungin alueella Etiopiassa. Se rakennettiin 1500- ja 1600-lukujen aikana Etiopian hallitsijan sadekauden asuinpaikaksi. Fasil Ghebbi kuuluu nykyään Unescon maailmanperintöluetteloon. Kaupunki sijaitsee 2 208 metrin korkeudessa ja sitä ympäröi 900 metriä pikä muuri. Siellä sijaitsee palatseja, kirkkoja, luostareita ja useita julkisia sekä yksityisiä rakennuksia. Kaupungin arkkitehtuuri on sekoitus hindu-, arabi- ja jesuuittojen tuomaa barokkivaikutusta. ==Lähteet== Luokka:Unescon maailmanperintökohteet Etiopiassa
Cargolux

Cargolux on luxemburgilainen vuonna 1970 perustettu lentoyhtiö. Se on yksi Euroopan suurimmista rahtilentoyhtiöistä. Cargolux oli ensimmäinen 747-400F-koneen asiakas, kun se otti tyypin käyttöön 17. marraskuuta 1993. Se oli myös 747-8F:n ensiasiakas. Ensimmäinen 747-8F toimitettiin yhtiölle marraskuussa 2011. == Reittiverkosto == Cargoluxin rahtipalvelut kattavat seuraavat kohteet (Huhtikuussa 2021 ): ===Afrikka=== *Etelä-Afrikka **Johannesburg *Kenia **Nairobi ===Amerikka=== ====Pohjois-Amerikka==== *Meksiko **México **Guadalajara *Yhdysvallat **Chicago **Columbus **Indianapolis **Los Angeles **Miami **New York ====Etelä-Amerikka==== *Chile **Santiago ===Aasia=== ====Keski-Aasia==== *Azerbaidžan **Baku ====Itä- Aasia==== *Japani **Komatsu **Osaka **Tokio *Etelä-Korea **Soul *Taiwan **Taipei *Kiina **Peking **Hongkong **Shanghai **Xiamen **Zhengzhou ====Kaakkois-Aasia==== *Indonesia **Jakarta *Thaimaa **Bangkok *Singapore ====Etu-Aasia==== *Arabiemiirikunnat **Dubai *Bahrain *Jordania **Amman ===Eurooppa=== *Italia **Milano (Malpensa) *Yhdistynyt kuningaskunta **Glasgow (Prestwick) == Laivasto == thumb|Cargoluxin Boeing 747-400ERF. Laivaston keski-ikä heinäkuussa 2022 on 13,7 vuotta. Cargoluxin laivasto Konetyyppi Lukumäärä Tilauksia Huomautuksia Boeing 747-400F 10 — Korvataan Boeing 777-8F -koneilla. Boeing 747-400ERF 6 — Boeing 747-8F 14 — Boeing 777-8F — ? Tilattavien koneiden määrä ei ole vielä tiedossa. Korvaa Boeing 747-400F- ja ERF -koneet. Yhteensä 30 — == Onnettomuudet == Tammikuussa 2006 Shanghain Pudongin kansainväliselle lentoasemalle pysäköidyn lentokoneen nokkapyörä vetäytyi takaisin koneen sisään. Kukaan ei loukkaantunut onnettomuudessa. == Lähteet == Luokka:Luxemburgilaiset lentoyhtiöt Luokka:Rahtilentoyhtiöt
Seasons End

Seasons End on Marillionin viides studioalbumi ja ensimmäinen, jossa laulajana toimii Steve Hogarth. Lähes koko albumi oli jo valmis kun Steve liittyi yhtyeeseen, joten vain muutamassa kappaleessa on hänen kirjoittamaansa materiaalia. Seasons End Tour on Marillionin suurin Hogarthin aikainen kiertue. Albumin kannessa on viittauksia Marillionin aiempiin kansiin. Kameleontti, joka on esiintynyt myös kaikissa aiemmissa kansikuvissa, tavataan Seasons Endillä viimeistä kertaa. Kannen teemana on käytetty neljää elementtiä: maata, ilmaa, tulta ja vettä. ==Kappaleet== # # # # # # # # # Vuoden 1997 uudelleenjulkaisulla on lisäksi seuraavat kappaleet toisella CD:llä: # # # # # # # # # Luokka:Vuoden 1989 albumit Luokka:Marillionin albumit
Curien piste

Curien piste (myös Curien lämpötila) on Pierre Curien mukaan nimetty lämpötila, jossa ferromagneettinen aine muuttuu paramagneettiseksi. Curien pisteessä tapahtuu toisen kertaluvun faasitransitio.Hook & Hall, s. 227 Esimerkiksi ferromagneettisen raudan Curien piste on noin 770 °C ja nikkelin 358 °C.Benson s. 665 Curien pistettä korkeammissa lämpötiloissa magneettikenttä ei vedä niitä enää voimakkaasti puoleensa. Curien lämpötila esiintyy muun muassa paramagneettisten aineiden Curien–Weissin laissa :\chi = \frac{C}{T - T_{c}},\ missä T on lämpötila, C on Curien vakio, \chi on paramagneettisen aineen magneettinen suskeptibiliteetti ja T_{c} on Curien lämpötila. Laki pätee paljon Curien pistettä suuremmissa lämpötiloissa. Vain hieman Curien pisteen yläpuolella (T_{c} < T \lesssim 1{,}5T_{c})Kittel, s. 456. suskeptibiliteetti käyttäytyy eri tavalla johtuen kriittisistä fluktuaatioista. Nämä termodynaamiset fluktuaatiot johtavat siihen, ettei atomin dipolimomenttia voi kuvata sen keskiarvolla. Suskeptibiliteetin kriittiselle käyttäytymiselle päteeHook & Hall, s. 228. :\chi = (T - T_{c})^{-\gamma}, missä kriittinen eksponentti \gamma on 4/3. == Katso myös == *Néelin lämpötila == Lähteet == * * * === Viitteet === == Aiheesta muualla == *Periodictable: Curie Point of the elements Luokka:Magnetismi Luokka:Tiiviin aineen fysiikka Luokka:Lämpötila
Air Livonia

Air Livonia oli virolainen lentoyhtiö, joka operoi säännöllistä liikennettä pääasiassa Pärnusta Viron saarille. Yhtiön kotikenttänä toimi Pärnun lentoasema. == Historia == Yhtiö perustettiin vuonna 1994 nimellä Baltic Aeroservice. Se vuokrasi kaksi An-2-konetta Estonian Airilta ja aloitti reittilennot Pärnun ja Kihnun välillä 17. huhtikuuta 1995. Lisäksi yhtiö lensi Pärnusta Ruhnuun ja Kuressaareen. Laivastoa täydentämään Baltic Aeroservice hankki suurempia An-28-koneita, ja reittilennot konetyypillä alkoivat 11. helmikuuta 1996. Uutena reittinä verkostoon tuli 6. marraskuuta 1996 Kuressaare–Tallinna. Yhtiön nimi vaihtui Air Livoniaksi noin vuosina 1996–1997. Se hankki lisää koneita vuokrakoneita korvaamaan vuosina 1999 ja 2000. Talvikauden lennot Kihnuun olivat Pärnumaan maakunnan rahallisesti tukemia. Air Livonia teki lennoista joulukuussa 2003 viisivuotisen sopimuksen, mutta lokakuussa 2005 yhtiön omistaja Ants Aringo ilmoitti haluavansa purkaa sopimuksen etuajassa. Syynä tähän oli se, että Pärnumaan maksama tukisumma ei ollut noussut samassa suhteessa polttoaineen hinnan ja muiden kulujen kanssa. Maakunnan hallitus ja Air Livonia sopivat lopulta, että yhtiö jatkaa lentoja 30. huhtikuuta 2006 asti. Helmikuussa 2006 Air Livonia ilmoitti nousseiden toimintakulujen vuoksi lopettavansa lennot Kihnun sopimuksen päätyttyä 30. huhtikuuta 2006. ==Reittikohteet== Vuonna 2003 Air Livonia lensi seuraavia reittejä: * Pärnu – Ruhnu – Kuressaare * Pärnu – Kihnu (ei lentoja kesäisin) * Tallinna – Kärdla ==Laivasto== Air Livonia käytti toimintansa aikana seuraavia lentokoneita: *1 Antonov An-2R *4 Antonov An-28 == Lähteet == Luokka:Entiset virolaiset lentoyhtiöt
Flavius Bauto

Flavius Bauto (k. 388) oli frankkilainen magister militum eli Rooman sotavoimien komentaja. Vuonna 385 hän oli lisäksi konsuli. Myös hänen pojastaan Arbogastista tuli magister militum. luokka:Roomalaiset sotilaat luokka:Myöhäisantiikin henkilöt Luokka:380-luvulla kuolleet Luokka:Syntymävuosi tuntematon
Macintosh 512K

Macintosh 512K on Apple Computerin 10. elokuuta 1984 julkaisema tietokone. Macintosh 512K, lempinimeltään Fat Mac (Lihava Mac), oli toinen laajan Macintosh-tietokonesarjan malli. ==Tekniset tiedot== Macintosh 512K oli Macintosh 128K-mallin päivitys, jossa 128 kt:n keskusmuisti korvattiin 512 kt:n muistilla. Laitteessa oli 8 MHz:n Motorola 68000 -suoritin, 400 kt:n levykeasema ja kolme DB-9 ja yksi DB-19 -liitäntä. 9" näyttö ja keskusyksikkö oli pakattuna samaan koteloon, johon kytkettiin hiiri ja näppäimistö sekä lisävarusteena saatava kiintolevy tai ulkoinen levykeasema. Käyttöjärjestelmänä toimi System 1.0 ja mukana toimitettiin MacPaint ja MacWrite. Käyttöjärjestelmää pystyi päivittämään versioon System 4.1 saakka. ==Kehitys ja vastaanotto== Vuoden 1984 tammikuussa julkaistu, ensimmäinen Macintosh osoittautui muistiltaan riittämättömäksi ja päivitetyn mallin julkaisu tapahtui jo muutaman kuukauden päästä. Päivitetty versio maksoi 3 195 dollaria ja Macintosh 128K :n hinta pudotettiin 2 199 dollariinSystem Showcase, mac512 . Luettu 29. syyskuuta 2006.. Fat Macin julkaisun jälkeen julkaistiin myös sovellukset MacDraw, MacProject ja Macintosh Pascal. Pian tuli saataville myös LaserWriter-tulostin, joka mahdollisti julkaisuohjelmien (desktop publishing) käytön. Huhtikuussa 1986 Macintosh 512K :sta julkaistiin päivitetty versio Macintosh 512Ke, jossa oli suurikapasiteettisempi levykeasema ja isompi ROM-muisti. ==Triviaa== * Fat Mac -lempinimi juontui Macintosh 512K:n suuresta keskusmuistista, joka oli kooltaan nelinkertainen Macintosh 128K:hon verrattunaAdrian Graham, Macintosh 512K, Binary Dinosaurs . Luettu 29. syyskuuta 2006.. ==Lähteet== ==Aiheesta muualla== * Mac 512K Low End Mac -sivustolla * Kuvia ja tekniset tiedot Luokka:Applen tietokoneet Luokka:Vuoden 1984 tietokoneet
Bataavit

Bataavit () olivat germaaniheimo, joka asui Reinin, Waalin ja Pohjanmeren välimaastossa. Bataavit olivat roomalaisten liittolaisina vuodesta 15 eaa. lähtien, ja he auttoivat Drususta tämän sotaretkellä muita germaaniheimoja vastaan.Castrén & Pietilä-Castrén: Antiikin käsikirja 2000, s. 80 Kun Roomassa syttyi sisällissota, käyttivät bataavit kuitenkin tilannetta hyväkseen ja nousivat vuonna 69 kapinaan roomalaistuneen bataaviylimyksen Julius Civiliksen johdolla. Civilis yritti synnyttää gallialaisen valtakunnan, ja saikin liittolaisikseen treverit ja joitain germaanijoukkoja. Bataavit onnistuivat tuhoamaan useita roomalaisleirejä, mutta heidän onnensa kääntyi Vespasianuksen noustua valtaan Roomassa. Keisari lähetti suuren roomalaisarmeijan kukistamaan kapinan, ja Civilis joutui antautumaan vuonna 71.Kari: Historian ABC 2000, s. 149 Bataavit menettivät verovapautensa ja joitain muita etuoikeuksia. He myös palasivat Rooman liittolaisiksi ja toimittivat sotilaita Rooman armeijaan. Bataavit sulautuivat 300-luvulla frankkeihin. == Lähteet == *Risto Kari: Historian ABC – Kaikkien aikojen valtiot. Osa 1. Kustannusosakeyhtiö Tammi 2000. ISBN 951-31-1093-1. *Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4. ===Viitteet=== Luokka:Germaaniheimot Luokka:Rooman viholliset ja liittolaiset
Oikeusneuvos

Oikeusneuvos () on virkanimike, jota käytetään Suomen korkeimman oikeuden jäsenistä lukuun ottamatta sen presidenttiä. Vuoden 2017 alusta lähtien sama virkanimike on ollut myös korkeimman hallinto-oikeuden jäsenillä, joista aikaisemmin käytettiin nimitystä hallintoneuvos. == Korkein oikeus == Korkeimmassa oikeudessa on lain mukaan oltava jäseninä presidentti ja vähintään 15 oikeusneuvosta. Vuoden 2020 toukokuussa oikeusneuvoksia on 18. Oikeusneuvokset on nimitetty virkaansa keskimäärin 49 vuoden ikäisinä. Oikeusneuvokset ovat toimineet aiemmin erilaisissa lakimiestehtävissä, useimmiten tuomioistuimissa mutta myös lainvalmistelijoina, oikeustieteen tutkijoina tai asianajajina. Korkeimmassa oikeudessa he eivät erikoistu tiettyihin asioihin, vaan kaikki oikeusneuvokset osallistuvat kaikenlaisten asioiden käsittelyyn. == Kelpoisuusvaatimukset virkaan == Tuomioistuinlain 10 luvun 1 §:n mukaan tuomariksi voidaan nimittää oikeustieteen muun ylemmän korkeakoulututkinnon kuin kansainvälisen ja vertailevan oikeustieteen maisterin tutkinnon suorittanut oikeamielinen Suomen kansalainen, joka aikaisemmalla toiminnallaan tuomioistuimessa tai muussa tehtävässä on osoittanut, että hänellä on täytettävänä olevan viran menestyksellisen hoitamisen edellyttämä perehtyneisyys viran tehtäväalaan sekä tarvittavat henkilökohtaiset ominaisuudet. Saman lain 10 luvun 2 §:n mukaan korkeimman oikeuden presidentiksi ja jäseneksi sekä korkeimman hallinto-oikeuden presidentiksi ja jäseneksi voidaan nimittää 1 §:ssä säädetyt edellytykset hyvin täyttävä etevä laintuntija. Korkeimman oikeuden ja korkeimman hallinto- oikeuden presidenteiltä edellytetään lisäksi johtamistaitoa. == Palkkaus == Marraskuussa 2018 oikeusneuvoksen palkka on 11 026 euroa kuukaudessa. Korkeimman oikeuden presidentin korvaus on 12 970 euroa kuukaudessa. == Lähteet == Luokka:Suomen korkeimmat oikeudet
Rocky Balboa (elokuva)

Rocky Balboa (tunnetaan myös nimellä Rocky VI) on kuudes ja viimeinen Rocky- elokuvasarjan elokuva, jossa elokuvan päähahmona on itse Rocky. Sen ohjauksesta, käsikirjoituksesta ja pääosasta vastaa Sylvester Stallone. Elokuva ilmestyi joulukuussa 2006, 16 vuotta edellisen Rocky-elokuvan (Rocky V) jälkeen. Elokuva on kuvattu Philadelphiassa ja Las Vegasissa. Suomen ensi- ilta oli 5. tammikuuta 2007. Joulukuussa 2007 julkaistiin kaikki kuusi Rocky- elokuvaa sisältävä kuuden DVD-levyn kokoelma Rocky – The Complete Saga. Sylvester Stallone kävi läpi suuren kamppailun studion kanssa saadakseen elokuvan tuotantoon. Studio on kertonut syyksi Stallonen iän. He eivät pitäneet hyvänä ideana, että 60-vuotias Stallone oli toimintaelokuvan pääroolissa. Stallonen iän aiheuttamat ongelmat eivät kuitenkaan loppuneet siihen. Vaikka elokuva olikin taloudellinen menestys, se oli ennen julkaisuaan saanut paljon kritiikkiä Stallonen iän vuoksi. Mielenkiintoisesti tätä heijastaen, elokuvan keskeisenä teemana on kritiikki ja ennakkoluulo, jota päähenkilö Rocky käy läpi, kun hän iäkkäänä tahtoo palata kehään. == Juoni == Elokuvan alussa vanha nyrkkeilyn raskaansarjan maailmanmestari Rocky Balboa on onnistunut parantamaan rahatilannettaan viidennen elokuvan jälkeen. Hän omistaa ravintolan, joka on nimetty hänen edesmenneen vaimonsa Adrianin mukaan. Samaan aikaan nykyinen maailmanmestari Mason Dixon kärsii uskottavuuden puutteesta voitettuaan jälleen uuden haastajan ylivoimaisesti. Dixon haluaisi saada kunniaa ja haluaa otella kovan ottelun. Televisiossa näytetään tietokoneen suunnittelema kaksinkamppailu Rockyn ja Dixonin kuvitellusta kohtaamisesta ja sen mukaan Rocky voittaisi. Näin hänellä herää halu otella vielä kerran. Tasaisen kymmenen erän näytösottelun jälkeen Rocky häviää pisteissä 75-76. == Rooleissa == ==Lähteet== == Aiheesta muualla == * Arvostelu: Rocky Balboa (elitisti.net) Luokka:Rocky-elokuvat Luokka:Sylvester Stallonen ohjaamat elokuvat Luokka:Vuoden 2006 yhdysvaltalaiset elokuvat
Blood in Our Wells

__NOTOC__ Blood in Our Wells, (ukr. Krov u naših Krinitsjah) on ukrainalaisen black metal -yhtyeen Drudkhin neljäs studioalbumi, joka julkaistiin 23. maaliskuuta 2006. Kuten aikaisemmistakin levyistä, on myös tästä saatavilla vinyyliversio CD-version lisäksi, mutta myös 1000 kappaletta painettu deluxe- versio, jonka pakkaus on kooltaan noin DVD-kotelon kokoinen sisältäen parannettua kansitaidetta. == Kappaleet == # # # # # # == Kokoonpano == * Roman Sajenko – kaikki instrumentit, poislukien rummut * Thurios – kaikki instrumentit, poislukien rummut * Juri Sinitski – rummut == Arvostelut == * Imperiumi: 5½/10 == Lähteet == == Aiheesta muualla == * Imperiumi.net-arvio * * Luokka:Vuoden 2006 albumit Luokka:Drudkhin albumit
Supernal Music

Supernal Music on pieni levy-yhtiö Englannissa, joka on erikoistunut metallimusiikkiin, varsinkin black metalliin. Sen perusti vuonna 1996 Alex Kurtagić. Ja se tunnettiin aluksi vain Internet-sivuna, jonka kautta pystyi tilaamaan tuntemattomampien yhtyeiden teoksia. Nykyään Supernalin tunnetuimpiin nimiin kuuluu lähinnä ukrainalaisia black metal -yhtyeitä, kuten Drudkh, Hate Forest ja Astrofaes. Vaikka Supernal julkaisee pääosin black metallia, löytyy joukosta mm. doom metal- ja dark ambient -tuotoksia. == Aiheesta muualla == * Supernal - Virallinen sivusto ja Internet-levykauppa. Luokka:Brittiläiset levy-yhtiöt
Naantalin rata

Naantalin rata on Suomen rataverkkoon kuuluva rataosuus, joka kulkee Raisiosta Naantaliin ja edelleen Naantalin satamaan. Se erkanee Uudenkaupungin radasta Raisiossa. Rata avattiin liikenteelle marraskuussa 1923. Naantalin rautatieaseman vihki käyttöön Ivar Wilskman 30. toukokuuta 1925. Asemalla oli erillinen tila Suomen tasavallan presidentin käyttöön hänen matkoillaan. Radalla oli säännöllistä henkilöliikennettä vuoteen 1972 asti. Naantalin rautatieasema ja ratapiha on purettu ja alueelle on rakennettu asuin- ja liikerakennuksia. Ratapiha-alueesta jäljellä on enää aseman itäpuolelle jäävä satamaliikennettä palveleva järjestelyratapiha. Asemakaavassa on jätetty tilaa mahdolliselle Turun pikaraitiotielle siten, että se voidaan rakentaa myöhemmin asemakaava-alueen kautta. Pikaraitiotie kulkisi osittain nykyisellä Naantalin radalla. Radan päällysrakenteen ratapölkyt ovat puusta ja tukikerros raidesorasta. Radan suurin sallittu nopeus on 50 km/h. Sivuraiteella Naantali – Naantalin satama suurin sallittu nopeus on 30 km/h. == Matkustajaliikenne == 1950-luvulla Turun ja Naantalin väliä liikennöi 14 edestakaista paikallisjunavuoroa päivittäin. 1960-luvulla linja-autot syrjäyttivät paikallisjunia ja matkustajaliikenne alkoi hiljentyä. Säännöllinen henkilöliikenne loppui vuonna 1972. Henkilöjunat liikennöivät Naantalin satamaan 31. toukokuuta 1970 lähtien Viking Linen silloista lauttaliikennettä varten. Junavuorot korvattiin linja-autoilla syksyllä 1984. Junavuorot palautettiin syksyllä 1989 mutta henkilöjunaliikenne satamaan lakkautettiin lopullisesti 29. syyskuuta 1990.Iltanen 2009, s. 109 Muumimaailma kokeili rautatieliikennettä vuosina 1998 ja 1999, mutta junayhteys jäi vain kokeiluksi.Iltanen 2009, s. 110–111 == Tavaraliikenne == 15\. maaliskuuta 1967 aloitettiin Suomen ja Ruotsin välinen junalauttaliikenne. Reitistä odotettiin hyvinkin merkittävää ja pitkäaikaista, mutta junalauttaliikenne loppui. Viimeksi radalla on kuljetettu Rautaruukin terästä ja Suomen Viljavan Naantalin viljasiilojen viljaa. Vuonna 2002 Naantaliin liikennöitiin viisi kertaa viikossa. Rautaruukin eli nykyään Tata Steelin sivuraide purettiin vuonna 2022. Naantalin radalla ei tällä hetkellä (2023) ole lainkaan kaupallista liikennettä, ainoastaan satunnaista museoliikennettä. Naantalin huoltovarmuussataman vuoksi rata kuitenkin pidetään liikennöitävässä kunnossa, ja sitä on suunniteltu myös sähköistettäväksi. VR-Yhtymä on suunnitellut joidenkin kaukojunien ajamista Naantaliin asti. == Kuvia == Naantalin radan asemarakennus.jpg|Naantalin asemarakennus noin vuosien 1923 ja 1931 väliltä Lättähattu (Dm7), Naantalin rata, Naantali, 1.8.2010 (5).JPG|Dm7 eli ”lättähattu” Naantalin radalla kesällä 2010. == Lähteet == * * === Viitteet === == Aiheesta muualla == Luokka:Suomen rataverkko Luokka:Raision liikenne Luokka:Naantalin liikenne
Macintosh 512Ke

Macintosh 512Ke on Apple Computerin 1. syyskuuta 1986 julkaisema, Macintosh 512K -tietokoneen päivitetty versio. Julkaisuhetkenään Macintosh 512Ke oli edullisempi vaihtoehto Macintosh-malliston silloiselle lippulaivalle Macintosh Plus -tietokoneelle. Macintosh Plussaan verrattuna Macintosh 512Ke sisälsi vähemmän keskusmuistia eikä siinä ollut SCSI-liitäntää. Keskusmuisti oli Macintosh 128K:n tavoin integroituna emolevylle ja sen lisääminen oli vaikeampaa kuin SIMM-muistikammoilla toimivan Plussan. Macintosh 512Ke:n keskusmuisti oli mahdollista päivittää 2 Mt:n saakka kolmannen osapuolten laitteistopäivityksilläMac 512Ke Code name mac minus, Cobweb Publishing, Inc. . Luettu 29. syyskuuta 2006.. ==Tekniset tiedot== Macintosh 512Ke käytti 8 MHz:n Motorola 68000 -prosessoria. Siinä oli 800 kt:n levykeasema ja DB-9- ja DB-19-liitäntäportteja. Keskusyksikön kanssa koteloitu 9" mustavalkoinen näyttö käytti 512 x 384 pikselin resoluutiota. Laitteiston mukana toimitettiin System 3.0 ja Finder 5.1Andrew Conachey, Software Bundles: What Came with the Mac 128K, 512K, and Plus, Low End Mac . Luettu 29. syyskuuta 2006.. Käyttöjärjestelmän pystyi päivittämään System 6.0.8 :aan saakka. Applen 299 dollarin hintaisella Macintosh Plus Disk Drive Kit-paketilla Macintosh 512K:n saattoi päivittää 512Ke:ksi. Paketti sisälsi: * 800 kt:n kaksipuolisen levykeaseman * 128 kt:n ROM-sirut, joilla 512K:n 64 kt:n ROM korvattiin * Macintosh Plus System Tools -ohjelmistopäivityksen * Asennusoppaan ==Lähteet== Luokka:Applen tietokoneet Luokka:Vuoden 1986 tietokoneet
Macintosh XL

Macintosh XL on Apple Computerin Lisa-projektin tuottaman tietokoneen viimeinen malli. Vuonna 1983 julkaistu Lisa menestyi huonosti ja seuraavana vuonna julkaistu Macintosh 128K ja myöhemmät Macintosh-mallit söivät Lisan markkinat täysin. Lisan päivitysversio Macintosh XL julkaistiin 1. tammikuuta 1985. Samaan aikaan myytiin Lisa 2/10-konettaApple Lisa 2/Macintosh XL, Low End Mac . Luettu 29. syyskuuta 2006., joka toimi Lisan käyttöjärjestelmällä. Macintosh XL sisälsi MacWorks XL -ohjelman, jolla Macintosh-koneiden ROM- muistia emuloitiin, mahdollistamalla Macintoshille tehtyjen sovellusten ajamisen Lisan alustalla. ==Tekniset tiedot== Macintosh XL käytti 5 MHz:n Motorola 68000 -suoritinta. Siinä oli 512 kt:n keskusmuisti, joka oli päivitettävissä 2 Mt:n saakka. Koneessa oli sisäänrakennettu 3.5" 400 kt:n levykeasema ja 720 x 364 resoluutiota käyttävä näyttö. Resoluutiosta johtuen Macintosh XL ei käyttänyt muiden Macintosh-sarjan tietokoneiden tapaan neliön muotoisia pikseleitä Andy Hertzfeld, Square Dots, Folklore.org . Luettu 29. syyskuuta 2006.. Resoluutio oli päivitettävissä toimenpiteellä, jossa näyttölaite vaihdettiin 608 x 431 pikselin resoluutiolla toimivaan. Kuten Lisaan, Macintosh XL:ään tarjottiin lisävarusteena ulkoista 10 Mt:n kiintolevyä. ==Lähteet== ==Aiheesta muualla== * Macintosh XL:n tekniset tiedot Applen sivuilla Luokka:Applen tietokoneet
Eeron elpee

Eeron elpee on Eero Raittisen ensimmäinen studioalbumi sooloartistina. Se julkaistiin vuonna 1970. Levy julkaistiin myöhemmin eri kansilla ja nimellä Blues from the North. Levystä on tehty uusintapainos 2016 (Svart Records) alkuperäisillä kansilla. Kappale ”St. Louis Blues” oli rockkitaristi Albert Järvisen ensilevytys. == Kappaleet == # # # # # # # # # # # # ==Kokoonpano== * Eero Raittinen – laulu * Mike Koskinen – trumpetti * Eero Koivistoinen – alttosaksofoni * Juhani ”Junnu” Aaltonen – tenorisaksofoni * Seppo ”Paroni” Paakkunainen – baritonisaksofoni * Hillel Tokazier – piano * Pentti Hietanen – urut, piano * Jukka Tolonen – kitara * Nono Söderberg – kitara * Albert Järvinen – kitara * Heikki ”Häkä” Virtanen – bassokitara * Pekka Sarmanto – bassokitara * Vesa Aaltonen – rummut * Reino ”Reiska” Laine – rummut == Kirjallisuutta == * == Lähteet == == Aiheesta muualla == * Rytmimusiikin Syke: Eeron elpee / Blues From The North Luokka:Eero Raittisen albumit Luokka:Vuoden 1970 esikoisalbumit
Petoman’s Peflett

Petoman's Peflett on Texas Faggottin toinen albumi, joka julkaistiin vuonna 2000. == Kappaleet == #"Hector Sector (generals favourite)" – 5:58 #"Love Ice" – 4:13 #"Hoosianna" – 4:40 #"Lung Lock" – 5:04 #"Jäätelöautomaatti" – 3:39 #"U" – 4:54 #"Rock The Beat Now" – 6:17 #"Impastil" – 03:34 #"Breast Boogie" – 5:30 #"Lemuria" – 3:07 #"Millenibum" – 4:20 #"Humour Tumour" – 5:13 #"Resergean" – 12:54 == Aiheesta muualla == * Exogenic Records Luokka:Vuoden 2000 albumit Luokka:Texas Faggottin albumit
Haddon Sundblom

Haddon Sundblom (22. kesäkuuta 1899 – 10. toukokuuta 1976) oli yhdysvaltalainen taiteilija. Sundblom syntyi Michiganin osavaltion Muskegonissa. Hänen isänsä oli kotoisin Ahvenanmaan Föglöstä ja äitinsä Ruotsista. Sundblomia pidetään yleisesti nykyisen joulupukin kuvan luojana, kun hän työskenteli Coca-Colalla vuonna 1931. Sundblomin joulupukki-hahmo esiintyy myös Ahvenanmaan vuoden 2007 joulupostimerkissä. == Kirjallisuutta == * == Lähteet == Luokka:Yhdysvaltalaiset taiteilijat Luokka:Amerikansuomalaiset henkilöt Luokka:Vuonna 1899 syntyneet Luokka:Vuonna 1976 kuolleet Luokka:Yhdysvaltalaiset kuvittajat
LATAM Perú

LATAM Perú (aikaisemmin LAN Perú) on Perun suurin lentoyhtiö ja maan kansallinen lentoyhtiö. Se on perustettu vuonna 1998 ja kuuluu chileläiseen Latam Airlines Group -yhtiöryhmään. Yhtiöstä tuli chileläisen LAN Airlinesin tytäryhtiö syyskuussa 2002. Kun LAN Airlinesitä tuli LATAM Chile, myös LAN Perú vaihtoi nimensä LATAM-alkuiseksi. LATAM Perú kuului Oneworld- lentoyhtiöallianssiin vuosina 2000–2020. Koko LATAM-yritysryhmä poistui Oneworldistä yhtä aikaa vuonna 2020, kun yhdysvaltalainen Delta Air Lines osti osuuden yritysryhmästä. == Laivasto == *15 Airbus A319-100 *08 Airbus A320-200 *10 Boeing 767-300ER *02 Boeing 787-8 Dreamliner ==Aiheesta muualla== *LAN Luokka:Perulaiset lentoyhtiöt Luokka:Kansalliset lentoyhtiöt
LATAM Argentina

LATAM Argentina (aikaisemmin LAN Argentina) on argentiinalainen lentoyhtiö, jonka kotipaikka on Buenos Aires. Yhtiön tunnetaan myös aikaisemmalla nimellä Aero 2000. Yhtiö lentää Argentiinan sisäisiä reittilentoja sekä ulkomaanlentoja muun muassa Miamiin ja Santiagoon. LATAM Argentina kuului Oneworld-allianssiin, ja sen omistaa LATAM Chile, aikaisemmin LAN Airlines. == Laivasto == LAN Argentinan laivasto heinäkuussa 2010: *10 Airbus A320 *2 Boeing 767-300 == Lähteet == == Aiheesta muualla == *LAN Airlines Luokka:Argentiinalaiset lentoyhtiöt
Roman Sajenko

Roman Sajenko () on ukrainalainen muusikko, joka on tullut parhaiten tunnetuksi black metal -yhtyeessään Drudkh, joka kuuluu Ukrainan tunnetuimpiin black metal -yhtyeisiin. Hän on vaikuttanut myös Hate Forestissa, Blood of Kingussa, jonka Hate Forest -jäsenet perustivat lopetettuaan Hate Forest -yhtyeen, ja ambient-sooloprojektissaan Dark Ages. == Diskografia == Mukaan on luettu vain täyspitkät albumit ja EP:t johtuen lukuisista demoista. Yhtyeet ovat aakkosjärjestyksessä, albumit aikajärjestyksessä. * Dark Ages - Twilight of Europe * Dark Ages - A Chronicle of the Plague * Drudkh - Forgotten Legends * Drudkh - Autumn Aurora * Drudkh - The Swan Road * Drudkh - Blood in Our Wells * Drudkh - Songs of Grief and Solitude * Hate Forest - Darkness EP * Hate Forest - Blood & Fire EP * Hate Forest - Ritual EP * Hate Forest - The Gates EP * Hate Forest - Purify * Hate Forest - Battlefields * Hate Forest - Resistance EP * Hate Forest - Sorrow == Aiheesta muualla == * Hate Forest levy-yhtiö Supernal Musicin sivuilla * Drudkh levy-yhtiö Supernal Musicin sivuilla Luokka:Ukrainalaiset säveltäjät Luokka:Ukrainalaiset laulajat Luokka:Drudkh Luokka:Syntymävuosi puuttuu Luokka:Elävät henkilöt
Thurios

Thurios on ukrainalainen muusikko, joka on tunnettu black metal -yhtyeistä Drudkh ja Astrofaes. == Diskografia == * Astrofaes - Dying Emotions Domain * Astrofaes - The Eyes of the Beast * Astrofaes - Ancestors' Shadows * Astrofaes - Heritage * Astrofaes - Those Whose Past is Immortal * Drudkh - Forgotten Legends * Drudkh - Autumn Aurora * Drudkh - The Swan Road * Drudkh - Blood in Our Wells * Drudkh - Songs of Grief and Solitude == Aiheesta muualla == * Astrofaesin viralliset sivut * Drudhin sivu Supernal Music -levy-yhtiön sivuilla Luokka:Ukrainalaiset säveltäjät Luokka:Ukrainalaiset laulajat Luokka:Drudkh Luokka:Syntymävuosi puuttuu Luokka:Elävät henkilöt
Juri Synytskyi

Juri Synytskyi () (tunnettu myös lyhenteellä Juri, ) on ukrainalainen muusikko, joka on vaikuttanut lukuisissa black metal -yhtyeissä, joihin kuuluu mm. Lucifugum (session), Definition Sane, Drudkh, Valhalla, Astrofaes (nimimerkillä "Amorth"), Underdark sekä Thunderkraft. == Diskografia == Yhtyeet ovat aakkosjärjestyksessä, albumit aikajärjestyksessä. Demoja ei ole laskettu mukaan. * Astrofaes - Dying Emotions Domain * Astrofaes - The Eyes of the Beast * Astrofaes - Ancestors' Shadows * Astrofaes - Heritage * Astrofaes - Those Whose Past is Immortal * Definition Sane - Psychodelirium * Drudkh - Forgotten Legends * Drudkh - Autumn Aurora * Drudkh - The Swan Road * Drudkh - Blood in Our Wells * Drudkh - Songs of Grief and Solitude * Lucifugum - Sessiorummut muutamalla levyllä * Thunderkraft - The Banner of Victory * Underdark - The Truth That Lives * Valhalla - V Gimnah I Prokljatijah == Aiheesta muualla == * Astrofaesin viralliset sivut * Drudkhin sivu Supernal Music -levy-yhtiön sivuilla Luokka:Ukrainalaiset säveltäjät Luokka:Drudkh Luokka:Syntymävuosi puuttuu Luokka:Elävät henkilöt
Pekka Jokipaltio

Pekka Jokipaltio (19. toukokuuta 1901 Nurmo – 31. toukokuuta 1977 Helsinki) oli suomalainen eversti, joka tuli tunnetuksi Ilmatorjuntarykmentti 1:n komentajana jatkosodan aikana. Hänen kehittämänsä sulkuammuntajärjestelmän sovelluksen voidaan katsoa säästäneen Helsingin mittavilta tuhoilta suurpommitusten aikana kevättalvella 1944. Pekka Jokipaltio syntyi Nurmossa ja sittemmin opiskeli Haapamäen yhteiskoulussa. Jokipaltio osallistui vuonna 1918 sisällissotaan Hämeen rintamalla. Upseeriksi hän valmistui Kadettikurssi 5:ltä vuonna 1924 ja yleisesikuntaupseeriksi Sotakorkeakoulusta 1936 (ye-upseeri 1938). Hän palveli muun muassa Kenttätykistörykmentti 3:ssa patterin päällikkönä ja yleisesikunnassa toimistoupseerina. Sotakorkeakoulun jälkeen hän palveli patterinpäällikkönä ja yleisesikuntaupseerina Viipurin Ilmatorjuntarykmentissä. Ilmavoimien Esikunnan ilmatorjuntatoimiston päällikkö hänestä tuli vuonna 1939 ja siinä tehtävässä hän palveli myös talvisodan aikana. Jatkosodassa hän toimi ilmavoimien asetoimiston päällikkönä, armeijakunnan ilmatorjuntakomentajana sekä Helsingin ilmatorjuntakomentajana. Sodan jälkeen hän toimi ilmavoimien ilmatorjuntaosaston päällikkönä 1945 sekä Ilmatorjuntarykmentti 1:n komentajana vuodesta 1946–1956. Aktiiviuransa hän päätti silloisen Hämeen Sotilasläänin komentajuuteen 1956–1957. Helsingissä on hänen mukaansa nimetty tie Käpylän kaupunginosassa. Tie johtaa Taivaskalliolle, jossa oli sota-aikana tykkipatteri. Hänen viimeisen kotinsa seinässä Fredrikinkatu 41:ssa on muistolaatta. Jokipaltio ylennettiin vänrikiksi vuonna 1924, luutnantiksi 1926, kapteeniksi 1931, majuriksi 1939, everstiluutnantiksi 1941 ja everstiksi vuonna 1944. == Julkaisuja == Nimellä P. Jokipaltio: * Itäarmeijan tykistö ja sen toiminta Viipurin operaatiossa vuonna 1918. Tiede ja ase 5/1937 Viite julkaisuun == Lähteet == == Aiheesta muualla == * Ilmatorjuntaupseeri-lehti 2/2001 Web Archive 2007 * Mitä eroa on miehitetyn ja miehittämättömän koneen torjunnassa? Suomen sotilas 21.4.2016 * https://runeberg.org/kuka/1954/0284.html * Brantberg, Robert: Ilmatorjuntaeversti Pekka Jokipaltio Luokka:Suomalaiset everstit Luokka:Suomen sisällissodan valkoiset Luokka:Vuonna 1901 syntyneet Luokka:Vuonna 1977 kuolleet